सरकार के दिल की गहराइयों में एक घिसापिटा राग गूंजता रहता है. राष्ट्र के सामने दो संकट खड़े हैं जो दीमक बनकर उसकी स्थिरता को चाट रहे हैं. भ्रष्टाचार का विषधर सरकार की गर्दन पर अपनी कुंडली कसने लगा है-यह सिर्फ भीमकाय ही नहीं, बल्कि ऐसे रूप में अवतरित हुआ है जिसकी कल्पना भी नहीं की जा सकती थी. जिस सरकारी लूट को सरकारी एजेंसियों ने ही उधेड़कर रख दिया है, उसके सामने अन्य गलत कामों और अपराधों की फेहरिस्त आहत जनता को जैसे राहत दे रही है.